Diari Oficial de la Generalitat Valenciana


Sumari del DOGV 3994, del 08-05-2001 (2001/3554)

Informació pública de la convocatòria de les bases per a la provisió en propietat d'una plaça d'operari de cementeri.
---------------------------------------------------------------------------------------------------------------------

### Dades del document

Número de DOGV
:   3994

Data del DOGV
:   08-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3554


Data del document
:   14-03-2001

Organisme emissor
:   Ajuntament de Carlet

Tipus de document
:   Convocatòria

Descriptors 

:   * Carlet
    * concurs administratiu
    * administració local
    * personal de serveis

Informació pública de la convocatòria de les bases per a la provisió en propietat d'una plaça d'operari de cementeri. [2001/A3554]
  
Pel Decret de l'Alcaldia de data 12 de març de 2001, s'aproven les bases per a la provisió en propietat d'una plaça d'operari de cementeri, mitjançant concurs oposició.
  
Bases per a la provisió en propietat d'una plaça d'operari de cementeri, vacant en la plantilla de personal funcionari d'aquest Ajuntament, mitjançant concurs oposició.
  
Primera. Objecte de la convocatòria
  
L'objecte d'aquesta convocatòria és la provisió en propietat, pel procediment de concurs oposició, d'una plaça d'operari de cementeri, amb grup E de titulació i nivell 13 de complement de destinació, amb pagues extraordinàries, triennis i la resta d'emoluments establits per la legislació vigent, vacant en la plantilla de personal funcionari d'aquest Ajuntament, enquadrada en l'escala d'administració especial, subescala de serveis especials.
  
Segona. Normativa
  
Aquesta convocatòria es regirà pel que disposen aquestes bases i pel que estableix la Llei 7/1985, de 2 d'abril; Reial Decret Legislatiu 78/1986, de 18 d'abril, i la resta de normativa d'aplicació pertinent.
  
Tercera. Requisits dels aspirants
  
Per a ser admeses a la realització de les proves selectives, les persones aspirants hauran de complir els requisits següents en el termini en què finalitze la presentació d'instàncies:
  
a) Ser espanyol o nacional dels estats membres de la Unió Europea o d'aquells estats on siga aplicable la lliure circulació de treballadors.
  
b) Posseir el títol del certificat d'escolaritat o equivalent, o tenir complides les condicions per a obtenir-lo en la data que finalitze el termini de presentació d'instàncies. L'equivalència haurà de ser reconeguda com a tal per l'administració competent en cada cas concret i ha de ser degudament acreditada pels aspirants en aquest sentit.
  
c) Haver fet els 18 anys i no excedir d'aquella edat en què falten menys de 10 anys per a la jubilació forçosa, edats ambdues referides a la data d'acabament del termini de presentació d'instàncies.
  
d) No haver sigut separat mitjançant un expedient disciplinari del servei de l'estat, de les comunitats autònomes, de les entitats locals o de qualsevol altra institució juridicopública, ni estar inhabilitat per a l'exercici de les funcions públiques.
  
Quarta. Presentació d'instàncies
  
1. Les instàncies en què se sol·licita prendre part en les proves selectives, on els aspirants hauran de manifestar que compleixen tots els requisits que s'exigeixen en la base anterior, s'han de dirigir a l'alcaldessa presidenta de la corporació i presentar-se al Registre General d'aquest Ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/199, de 13 de gener, durant un termini de 20 dies hàbils, comptadors a partir de la publicació de l'anunci en extracte d'aquesta convocatòria en el Boletín Oficial del Estado.
  
2. Els drets d'examen, que es fixen en la quantitat de 2.500 pessetes, els satisfaran els aspirants quan presenten la instància i no podran ser tornats, llevat dels casos de no-admissió a les proves per falta de requisits que s'indiquen en la base tercera.
  
Cal adjuntar a la sol·licitud obligatòriament:
  
1. Justificant de no haver pagat els drets d'examen.
  
2. Declaració expressa i formal de complir tots els requisits de la convocatòria, referits sempre a la data d'acabament del termini de presentació de sol·licituds, i que hauran de ser acreditats posteriorment en el cas que foren seleccionats.
  
En el cas d'instàncies defectuoses, es requerirà l'interessat perquè esmene les deficiències, amb l'advertència que, si no ho fa abans de 10 dies, quedarà exclòs de la llista d'aspirants.
  
S'entenen com a instàncies defectuoses amb possibilitat d'esmena:
  
- No haver pagat els drets d'examen o no haver aportat el justificant d'ingrés.
  
- L'omissió de la firma.
  
- No haver presentat la declaració jurada indicada en l'apartat 2.
  
Cinquena. Llista d'aspirants
  
Una vegada finalitzat el termini de presentació d'instàncies, la Presidència de la corporació aprovarà la llista provisional dels aspirants admesos i exclosos, que es farà pública en el Diari Oficial de la Generalitat Valenciana i al tauler d'anuncis de la corporació, i que esdevindrà definitiva en el cas que no es presenten reclamacions.
  
Sisena. Tribunal qualificador
  
El tribunal qualificador de l'oposició estarà constituït de la manera següent:
  
Presidenta: alcaldessa presidenta de la corporació o membre d'aquesta en qui delegue.
  
Secretari: el de la corporació o membre d'aquesta en qui delegue, que actuarà a més com a vocal.
  
Vocals:
  
- Un representane del professorat oficial designat per la Conselleria d'Administracin Pública.
  
- Un representant de l'administració de la Generalitat Valenciana.
  
- Un representant del personal de la corporació, amb veu i vot, que posseïsca la titulació mínima exigida en la convocatòria.
  
Es podran nomenar assessors del tribunal. El seu nomenament haurà de fer-se públic junt amb el del tribunal.
  
La designació dels membres del tribunal, aprovada per l'Alcaldia, inclourà la dels respectius suplents i es farà pública en el Diari Oficial de la Generalitat Valenciana i al tauler d'edictes de la corporació, amb una antelació mínima d'un mes a la realització de proves selectives.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents indistintament.
  
El tribunal que actue en aquestes proves selectives tindrà la categoria cinquena de les incloses en el Reial Decret 236/1988, de 4 de març, segons la modificació efectuada per la Resolució de 22 de març de 1993.
  
Els components del tribunal hauran d'abstenir-se d'intervenir-hi i les persones aspirants podran recusar-los quan concórreguen en ells alguna de les circumstàncies assenyalades en l'article 28 de la Llei 30/1992, modificada per la Llei 4/1999, de 13 de gener, i igualment els aspirants podran recusar aquests membres en els termes que assenyala l'article 29 del mateix text legal.
  
Setena. Exercicis de l'oposició
  
Primer exercici. De caràcter obligatori i eliminatori.
  
Consistirà en la realització d'una prova d'operacions aritmètiques i d'un dictat elemental, amb una duració que serà determinada pel tribunal.
  
La qualificació d'aquest exercici serà de 0 a 10 punts.
  
Segon exercici. Obligatori i eliminatori.
  
Consistirà a desenvolupar per escrit un tema triat a l'atzar, dels inclosos en el temari de la convocatòria, amb una duració màxima d'una hora.
  
La qualificació d'aquest exercici serà de 0 a 10 punts.
  
Tercer exercici. Obligatori i eliminatori.
  
Consistirà en la realització d'un o diversos supòsits pràctics, relacionats amb les funcions pròpies del lloc de treball objecte de la convocatòria, amb una duració que serà determinada pel tribunal.
  
Aquest exercici serà qualificat de 0 a 10 punts.
  
Quart exercici. Obligatori i no eliminatori.
  
Consistirà a traduir un text del castellà al valencià i viceversa, en un temps màxim que determinarà el tribunal amb anterioritat a la seua realització.
  
Serà qualificat de 0 a 5 punts.
  
Aquells aspirants que hagen sigut qualificats en alguna d'aquestes proves com a no aptes perdran el seu dret a continuar el procediment selectiu, i quedaran definitivament eliminats.
  
Vuitena. Concurs de mèrits
  
En tractar-se d'un concurs oposició, de conformitat amb el que disposa l'article 11 del Decret 33/1999, junt amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs, i els citarà a fi que en el termini de 10 dies hàbils presenten la documentació acreditativa dels mèrits i experiència prevista en la convocatòria, i fixarà la data de realització de l'entrevista personal, que ha de realitzar-se amb anterioritat a la valoració final dels mèrits.
  
Una vegada baremats els mèrits, el tribunal exposarà al públic la llista d'aspirants amb la puntuació obtinguda en la fase de concurs, així com la d'aprovats pel seu ordre de puntuació total, als quals concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremació.
  
Resoltes les possibles al·legacions i reclamacions, el tribunal dictarà una resolució on es fixe la relació definitiva d'aspirants aprovats pel seu ordre de puntuació, que en cap cas podrà incloure un nombre superior al de places convocades, i l'exposarà al públic i l'elevarà a l'autoritat competent per a la seua publicació en el Diari Oficial de la Generalitat Valenciana.
  
Barem de mèrits
  
a) Experiència professional:
  
Anys de serveis prestats en les distintes administracions públiques, computant-se a aquests efectes els serveis reconeguts a l'empara del que disposa la Llei 70/1978. Tot això de conformitat amb el que disposa el Decret 33/1999.
  
Es valoraran a raó de 0,1 punts per mes de serveis prestat, fins a un màxim de 4 punts.
  
b) Possessió de titulacions acadèmiques, cursos de formació i coneixements del valencià.
  
b.1. Titulacions i altres mèrits que s'estimen relacionats amb el lloc de treball: 1 punt
  
b.2. Cursos:
  
Es valoraran fins a un màxim d'1 punt els cursos que tinguen relació directa amb les funcions del lloc de treball exercit, si van ser convocats o organitzats per la universitat, institucions o escoles oficials de formació de funcionaris o altres entitats, en aquest cas homologats per l'Institut Valencià d'Administració Pública (IVAP), d'acord amb l'escala següent:
  
a) De 100 o més hores 0,75 punts
  
b) De 75 o més hores 0,50 punts
  
c) De 50 o més hores 0,40 punts
  
d) De 25 o més hores 0,20 punts
  
e) De 15 o més hores 0,10 punts
  
b.3 Coneixement del valencià.
  
Es valorarà fins a un màxim d'1 punt sempre que s'acredite la possessió del certificat o homologació expedits per la Junta Qualificadora de Coneixements de Valencià, d'acord amb l'escala següent:
  
- Coneixement grau superior 1,00 punt
  
- Coneixement grau mitjà 0,75 punts
  
- Coneixement grau elemental 0,50 punts
  
- Coneixement nivell oral 0,25 punts
  
c) Mèrits específics.
  
El tribunal podrà concedir fins a un màxim d'1 punt per la concurrència de qualsevol circumstància no considerada en aquest barem, deixant constància en l'expedient dels mèrits que es valoren i la puntuació que s'atorga.
  
d) Entrevista personal.
  
Es comprovaran i valoraran fins a un màxim de 2 punts els coneixements del lloc de treball, l'aptitud, eficàcia, experiència professional de l'aspirant, així com la capacitat d'iniciativa, productivitat i nivell de responsabilitat i totes les circumstàncies que calguen per al millor desenvolupament de les funcions.
  
Novena. Relació d'aprovats, proposta del tribunal i presentació de documents
  
1. Una vegada exposada la relació d'aprovats, l'aspirant que haja obtingut la major puntuació i, per tant, proposat pel tribunal, haurà d'aportar dins del termini de 10 dies naturals, comptadors a partir d'aquesta proposta, els següents documents acreditatius de les condicions per a prendre part en l'oposició, que s'exigeixen en la base tercera:
  
a) Certificat de naixement expedit pel Registre Civil o fotocòpia compulsada del document nacional d'identitat. Les persones no nascudes en territori espanyol han d'acreditar documentalment la nacionalitat espanyola.
  
b) Fotocòpia de la titulació exigida en la convocatòria, acompanyada del seu original per a ser compulsada.
  
c) Certificat mèdic que acredite que no pateix cap malaltia ni defecte físic que impedisca l'exercici normal de les seues funcions.
  
d) Declaració jurada de no haver sigut separat mitjançant un expedient disciplinari del servei de qualsevol de les administracions públiques, ni estar inhabilitat per a l'exercici de funcions públiques.
  
e) Declaració de l'interessat de no exercir cap lloc o activitat en el sector públic delimitat per l'article 1 de la Llei 53/1984, indicant-hi, així mateix, que no realitza cap activitat privada incompatible o subjecta a reconeixement d'incompatibilitat, fent referència, igualment, a si percep una pensió de jubilació, retir o orfandat, per drets passius o per qualsevol règim de la Seguretat Social públic i obligatori.
  
2. Si dins del termini indicat, llevat de casos de força major, l'opositor proposat no presenta la seua documentació o no compleix els requisits exigits, no podrà ser nomenat i quedarà anul·lada la seua actuació, sense perjudici de la responsabilitat en què haja pogut incórrer per falsedat en la instància en què sol·licita prendre part en l'oposició.
  
Deu. Incidències
  
El tribunal està facultat per a resoldre els dubtes que es presenten i prendre els acords que calguen per al bon ordre de l'oposició, en tot allò no previst en aquestes bases.
  
Onze. Recursos
  
La convocatòria i les seues bases i tots els actes administratius que es deriven d'aquella i de l'actuació del tribunal qualificador podran ser impugnats per les persones interessades en els casos i en la forma establits en la Llei de Procediment Administratiu.
  
Temari
  
Tema 1. La Constitució espanyola de 1978: principis fonamentals. Drets i deures dels empleats públics locals.
  
Tema 2. El municipi. El terme municipal. Organització municipal i competències.
  
Tema 3. Carlet: principals carrers de la població, nombre d'habitants, partides, carreteres i centres públics existents.
  
Tema 4. El cementeri municipal. Ubicació i organització. Nínxols existents en el cementeri de Carlet.
  
Tema 5. Tràmits i procediments que s'han de seguir per a procedir a la inhumació y exhumació.
  
Tema 6. Mètodes per a l'adquisició de materials a proveïdors i prestació de serveis urgents en cas de avaries.
  
Tema 7. Nocions elementals d'electricitat.
  
Tema 8. Nocions elementals del ram d'obrer.
  
Tema 9. Nocions elementals de fontaneria.
  
Tema 10. Nocions elementals de jardineria.